
DIN MILA LUI DUMNEZEU, 
EPISCOP AL SFINTEI EPISCOPII A 
ALEXANDRIEI ŞI TELEORMANULUI 


TUTUROR DREPTCREDINCIOŞILOR CREŞTINI, 
CINULUI MONAHAL, PREA CUCERNICILOR ŞI 
PREA CUVIOŞILOR PĂRINȚI 


„DIN ACEASTĂ SFÂNTĂ ŞI DE DUMNEZEU 
PĂZITĂ EPISCOPIE, 
HAR, PACE, SĂNĂTATE ŞI 
ALESE BUCURII DUHOVNICEŞTI DE LA 
DOMNUL CEL ÎNVIAT, 
IAR DE LA NOI, PĂRINTEASCĂ ÎMBRĂȚIŞARE 
ŞI ARHIEREASCĂ BINECUV ÂNTARE 


„Piatra fiind pecetluită şi ostașii străjuind preacurat 
Trupul Tău, înviat-ai a treia zi, Mântuitorule, 
dăruind lumii viaţă. Pentru aceasta, Puterile 
cerurilor strigau Ție, Dătătorule de viaţă: Slavă 
învierii Tale, Hristoase! Slavă împărăției Tale! 
Slavă iconomiei Tale, Unule iubitorule de oameni!” 


(Troparul Învierii, glasul 1) 
lubiţii noştri fii duhovniceşti, 


Hristos a înviat! 


Această pastorală se va citi în toate bisericile parohiale și în Sfintele Mănăstiri AcRQ3MA „0818, glet 08, FMRARRR si 
în ziua Praznicului Învierii Domnului nostru lisus Hristos 


care a străbătut veacurile de la Hristos până la noi şi care, 
trece mai departe, aducând cu ea bucuria duhovnicească 

pentru fiecare Paşti pe care Dumnezeu ne învredniceşte 
să-l prăznuim. Această veste nu vine de la oameni, ci este 
mărturia îngerului Domnului, care a prăvălit piatra de la 
ușa mormântului „și de fiica Iui s-au cutremurat cei ce 
păzeau și s-au făcut ca morți. "1 E] le-a vestit femeilor 
mironosiţe: „Nu vă temeți, că știu că pe Iisus cel răstignit 
Îl căutaţi. Nu este aici; căci S-a sculat precum a Zis; 
veniţi de vedeţi locul unde a zăcut. Și degrabă mergând, 
spuneți ucenicilor Lui că S-a sculat din morţi.”? Îngerul 
Domnului vesteşte Sfânta Înviere şi tot înger de sus a 
binevestit, la plinirea vremii, păstorilor din Betleem, 
Naşterea cea Sfântă, semn că Adevărul de sus vine. Fără 
înger noi ne-am întreba, neputincioşi în fața pietrei de 
mormânt, asemenea mironosiţelor: „Cine ne va prăvăli 
nouă piatra de la ușa mormântului?” Avem nevoie de 
înger! Avem nevoie de Puterea cea de sus, după cum 
Însuşi Mântuitorul ne încredințează: „Fără mine nu 
puteți face nimic. ”* lar îngerul vine și îndepărtează piatra. 
El nu dă piatra la o parte pentru ca Domnul Cel Înviat să 
poată ieși din mormânt. Pentru că Cel ce are putere asupra 
vieţii și asupra morţii iese cu Trupul Său Înviat prin piatra 
mormântului întocmai cum S-a născut din Preacurata 
Maică, fără a strica peceţile fecioriei sau după cum a 
trecut prin ușile încuiate înaintea ucenicilor Săi. Această 
1 Matei XXVIII, 4; 
2 Matei XXVIII, 5-7; 


3 Marcu XVI, 3; 
4 loan XV, 5; 

învăţătură este evidenţiată şi de cântările praznicului care 
glăsuiesc: „Păzind pecețile întregi, Hristoase, ai înviat 
din mormânt, Cel ce n-ai stricat cheile Fecioarei prin 
nașterea Tu și ne-ai deschis nouă ușile raiului. "5 Îngerul 
prăvăleşte piatra pentru că noi suntem neputincioşi să 
facem aceasta. Noi avem nevoie de această încredințare 
întrucât Taina Învierii este minune care covârşește mintea 
omenească. De aceea, înaintea acestei taine de necuprins 
a Învierii Domnului se cuvine a închide ochii lutului şi a-i 
deschide pe cei ai sufletului, şi a grăi asemenea puterilor 
cereşti: „Slavă învierii Tale, Hristoase! Slavă împărăției 
Tale! Slavă iconomiei Tale, Unule iubitorule de oameni!" 
Această atitudine doxologică este starea de spirit 
potrivită oricărui drepteredincios creştin înaintea măreției 
iconomiei lui Dumnezeu, pe care o lucrează spre mântuirea 
noastră din nespusa şi nemăsurata Sa iubire față de noi: 
„Căci Dumnezeu așa a iubit lumea, încât pe Fiul Său Cel 
Unul-Născut L-a dat, ca oricine crede în El să nu piară, ci 
să aibă viaţă veşnică.” În acest fel este simţit Dumnezeu 
de către tot sufletul creştin binecredincios, ca iubire, 
iar cei ce intră şi rămân în iubirea Lui ajung la deplina 
comuniune cu El: , În aceasta am cunoscut iubirea: că El 
Şi-a pus sufletul Său pentru noi. ”” Pentru că, întoarcerea 
omului la Dumnezeu înseamnă întoarcerea în lubirea şi în 
Lumina lui Dumnezeu şi intrarea în bucuria cea veşnică 


5 Utrenia Învierii, Cântarea a 6-a; 
6 loan Il, 16; 
7 L loan Il, 16; 

a Părintelui Ceresc, care făgăduieşte celor credincioși: 
„Bine, slugă bună şi credincioasă, peste puţine ai fost 
credincioasă, peste multe te voi pune; intră întru bucuria 
domnului tău. '* 

Astfel, ziua Învierii, cea dintâi a săptămânii, adică 
prima zi a noii creaţii, devine ziua în care Dumnezeu ne 
cheamă la redescoperirea iubirii. Învierea Domnului ne 
arată că ultimul cuvânt în existența noastră nu-l mai are 
moartea, ci viaţa; de aceea Sfânta Înviere devine arvună a 
învierii noastre, centru al vieţii noastre, pasul nostru spre 
Împărăţia cea Veşnică. Prin Înviere toată existența umană 

se umple de sens, toate se împlinesc şi se desăvârșesc 
în perspectiva învierii şi a vieţii celei veşnice. Pentru 
creștini, nu mai este nimic de așteptat decât Învierea şi 
Viaţa Veșnică și de aceea viaţa pământească se vădește 
a nu fi altceva decât o pregătire pentru marea întâlnire 
cu Dumnezeu. Aceste adevăruri l-au îndreptățit pe un 
mare teolog al neamului nostru să afirme că „timpul este 
intervalul dintre chemarea lui Dumnezeu și răspunsul 
nostru. "” Pentru omul credincios, a cărui viaţă gravitează 
în jurul Învierii Domnului, orice clipă trăită este un nou 
pas spre Înviere, chiar dacă știe, că biologic, va muri. 
Pentru a ajunge la această înțelegere este de 
folos să ne ducem cu gândul la rugul de pe Horeb, unde 
Dumnezeu se arată lui Moise și îl trimite în misiune, 


8 Matei XXV, 21; 
9 Pr. Prof. Dr. Dumitru Stăniloae, teologia Dogmatică Ortodoxă, vol, |, Editura 
IBMBOR, București, 1996, p. 128; 

făgăduindu-i că va fi alături de el, ca garanţie a împlinirii 

ei. Asemenea este pentru noi Învierea Domnului, un rug 
aprins, din mijlocul căruia glasul Celui jertfit ne cheamă la 

o misiune similară pe parcursul căreia EI va fi permanent 
cu noi pentru a ne încredința de împlinirea ei. Călători 
spre propria noastră înviere, între alfa și omega existenței 
noastre, între naştere și moarte, ştiind că biologic vom 
muri cu toţii, ne rămâne, în final, o singură mare întrebare: 
oare cum vom muri? Vom muri cu inima alipită de această 
lume, alipită de cariera noastră, de imaginea bună pe 
care o avem despre propria noastră persoană? În această 
situaţie moartea va fi o crudă despărțire de tot ceea ce 
iubim! Sau, va fi o moarte pe care o vom îmbrățişa de 
bunăvoie chiar de acum, în timp ce-L urmăm pe Hristos, 
prin luarea Crucii, prin a muri faţă de noi înşine, faţă de 
patimile noastre, de tot ce ne leagă de această lume? Vom 
trăi şi noi precum EI, pentru alţii, în iubire, în slujire şi în 
compasiune? Dacă reuşim aceasta, vom începe chiar de 
pe acum să trăim viaţa lui Hristos Cel Înviat, confirmând 
astfel realitatea Învierii Sale, făcându-L prezent în această 
lume, care este din ce în ce mai înstrăinată de EI, dar 
totodată atât de însetată de viaţa veşnică. 

Însă, pentru ca aceasta să nu rămână doar o 
învățătură frumoasă şi o trăire vrednică de dorit, ci să 
devină o realitate şi o împlinire a vieţii noastre, un prim pas 
ar fi să răspundem chemării Mântuitorului Hristos, cu care 
EI Îşi începe propovăduirea: „Pocăiți-vă, că s-a apropiat 

Împărăţia cerurilor. "0 Atât de importantă este această 

chemare încât, după Sfânta Înviere, înainte de înălțarea 

la cer, Hristos Se arată ucenicilor şi, după ce le deschide 
lor mintea spre a înțelege Scripturile, le tâlcuieşte zicând: 
„aşa este scris şi așa trebuia Să pătimească Hristos şi 
să invieze din morţi a treia zi. Și să se propovăduiască 
în numele Său pocăința spre iertarea păcatelor la toate 
neamurile. 

Și noi, creştinii drepteredincioşi, ne-am pregătit în 
timpul sfântului post și am bătut la, ușile pocăinței ” zicând 
într-un glas cu Sfântul Andrei Criteanul: „Miluiește-mă, 

Dumnezeule, miluieşte-mă!” Dar, câte lacrimi au stors 
de la noi aceste cuvinte? Și nu din ochi, pe obraz, ci din 
inimă! Aici, în inimă, trebuie să plângem cu adevărat 
pentru păcatele noastre. Aceasta este adevărata pocăință 
și de aceea se mai numește și „botezul lacrimilor”, nu 
pentru că ne-am boteza a doua oară, ci pentru că, dacă 
izvorăște din inimă, ea are puterea de a ne deschide porţile 
Împărăției Cerurilor. 
Pocăința adevărată este mai mult decât o sumă 
de cuvinte evlavioase. Ea este mult mai mult chiar decât 
părerea de rău pentru păcatele săvârșite, Pocăinţa exprimă 
o schimbare a minții, reflectată în schimbarea totală a vieţii, 
în schimbarea priorităţilor și a ierarhiei valorilor după care 


ne călăuzim viaţa. Credinţa și pocăinţa se cota una pe 


10 Matei III, 2; 
11 Luca XXIV, 46-47; 

cealaltă. Nu poate fi credință fără pocăință sinceră și nici 
pocăință întreagă fără credinţă vie. Iar vremea pocăinţei 
este aici, în viața aceasta pământească, deoarece, după 
moarte, nu mai există pocăință. Datorită acestui fapt 
Învierea Domnului reprezintă pentru noi încă o chemare 
la pocăință care ne îndeamnă să începem lucrarea noastră 
chiar de astăzi, de acum: Lucraţi cât este ziuă „căci vine 
noaptea, când nimeni nu poate să lucreze. "2 


Lubiţi fii ai Învierii Domnului, 


Învierea Domnului nostru lisus Hristos este 
temeiul credinței prin care toate sunt cu putință celui ce 
crede şi nu se va îndoi în inima lui. Este de asemenea 
temeiul nădejdii care întărește şi susține în noi puterile 
sufletului şi bucuria vieţii. Înţelegem aceste adevăruri 
de câte ori constatăm că în viața noastră nu sunt numai 
flori, de câte ori vedem că cerul existenței noastre este 
adesea înnorat, că bucuriile sunt întunecate mai mereu 
de întristări, că durerea şi suferința ne însoțesc la orice 
pas. Ne ducem atunci cu gândul la raiul cel pierdut, pe 
care cântările de la slujba înmormântării îl descriu ca fiind 
locul „unde nu este durere, nici întristare, nici suspin”. 
Locul acesta fericit noi l-am avut şi l-am pierdut prin 
păcatul neascultării. 

Sfântul Vasile cel Mare, vorbind despre „rai, 


12 loan LX, 4; 

ne încredinţează că: „Mărturisim cu toții că toate 
desfătările acestei vieți sunt amestecate cu întristări. 
Căci niciuna dintre bunătăţile omenești nu este curată, 
ci fiecare mângâiere omenească îndată se și însoțește cu 
amărăciunea: nunta cu văduvia, creşterea copiilor cu 
grija, bucuria de a-i avea cu teama de a-i pierde, gloria 
cu defăimarea, voluptatea cu paralizia trupului, sănătatea 
cu boala. Trandafirul este înflorit, însă pe mine mă umple 
de întristare: de fiecare dată când privesc floarea, îmi 
aduc aminte de păcatul meu, din pricina căruia pământul 
a fost osândit să-mi răsară spini şi scaieţi. 
Într-adevăr, viața niciunuia dintre noi nu este 
ușoară; toți ne confruntăm, zi de zi, cu o mulţime de 
probleme și necazuri: în familie, la locul de muncă, în 
relaţiile cu semenii și chiar cu noi înşine. Și tocmai aici se 
arată puterea credinţei fiecăruia dintre noi. Căci prietenul, 
la nevoie se cunoaște, iar adevărata credință faţă de 
Dumnezeu, în ispite. Credinţa noastră nestrămutată în Cel 
ce a biruit moartea, în Hristos Cel Înviat, ne dă putere să 
trecem peste toate acestea. EI este Cel care ne încurajează 
zicând: „Nu vă temeți!””*, „Să nu se tulbure inima 
voastră; credeţi în Dumnezeu, credeți și în Mine."", iar 

Hristos, Cel care mă întăreşte ”.!* 

Aceasta este convingerea care ne dă tuturor un 
optimism creștin, care se bazează nu pe puterile noastre, 
ci pe încrederea în lisus Hristos Cel Înviat, Fiul lui 
Dumnezeu. 

Un exemplu grăitor în acest sens şi o pildă 
vrednică de urmat pentru noi toți este tâlharul cel ce s-a 
pocăit. Despre acesta, Sfântul loan Gură de Aur grăiește: 
„Ai văzut îndrăzneala tâlharului? Ai văzut că nu-și 
uită meseria nici pe cruce? Ai văzut că fură Împărăţia 
cerurilor chiar prin mărturisirea lui? „Nu te temi tu de 
Dumnezeu? ”, îi spune el celuilalt. 

Ai văzut îndrăzneală pe cruce? Ai văzut evlavie? 
Nu merită oare să ne minunăm de bărbăţia sufletului lui, 
că mai era încă conştient, că mai era cu mintea întreagă, 
cu toate că era străpuns cu piroane, cu toate că suferea 
dureri nesuferite din pricina piroanelor? Eu aş merge mai 
departe și aș spune că nu merită numai să ne minunăm 
de el, ci că este drept să-l fericim. Într-adevăr, nu numai 
că n-a ținut seama de suferinţele lui, dar s-a lăsat chiar 
pe el şi se îngrijea de celălalt, se silea să-l smulgă din 
rătăcire, se silea să fie pe cruce învățător." 


noi mărturisim întocmai cu Apostolul: ,, Toate le pot întru Sfânta Scriptură ne învaţă că Mântuitorul a fost 


răstignit între doi tâlhari: unul ÎL huleşte, iar celălalt se 
pocăiește zicând „, Pomenește-mă, Doamne, când vei veni 
16 Filipeni IV, 13; 


17 Sfântul loan Gură de Aur, Predici la sărbători împărăteşti şi Cuvintări de 
laudă la sfinți, în PSB 14, Editura Basilica, Bucureşti, 2015, p. 132; 


13 Sfântul Vasile cel Mare, Scrieri dogmatice şi exegetice, în PSB 4, Editura 
Basilica, București 2011, p. 341; 

14 Matei X, 31; 

15 loan XIV, 1; 

în Împărăția Ta." Amândoi tâlhari, amândoi pe cruce: 
unul se osândeşte, iar celălalt se mântuieşte şi nu numai 
atât, ci încearcă şi pe celălalt să-l îndrepte. Deşi aflat în 
chinuri grele, într-o situaţie aparent fără nici o ieșire, el 
întoarce prin pocăință şi încredere în Dumnezeu situaţia în 
favoarea sa şi câștigă, nu graţierea sau uşurarea chinurilor, 

ci altceva mult mai de preţ: Împărăţia lui Dumnezeu. 
Cuvintele  tâlharului  pocăit „Pomeneşte-mă 
Doamne!” au ajuns foarte prețioase pe buzele tuturor 
credincioşilor deoarece acestor cuvine Hristos le răspunde: 
„Adevărat grăiesc ţie, astăzi vei fi cu Mine în rai!" Dar, ele 
devin cuvinte de aur, care deschid porțile împărăției veșnice, 
numai dacă sunt rostite din inimă, adică dacă le simțim cu 
adevărat și rodesc în viața noastră fapte de pocăință, de 
lepădare de sine, de asumare a Crucii spre care Hristos ne 

îndeamnă de atâtea ori. 

La această înţelegere ne îndeamnă un alt Sfânt 
Părinte spunând: „/isus a murit pentru lume, ca nimeni 
să nu mai viețuiască pentru lume, și a vieţuil în trup 
ca un răstignit, ca nimeni să nu mai viețuiască în el în 
desfiânare. Şi a gustat El Însuși amărăciunea, căci ne-a 
râlcuit că nu ne facem ucenici ai Lui prin cuvinte, ci prin 


suferință. 


18 Luca XXIII, 42; 

19 Luca XXIII, 43; 

20 Sfântul Efrem Sirianul, /mnele Păresimilor, Azimelor, Răstignirii şi Învierii, 
Editura Deisis, Sibiu, 2010, p. 97. 

lubiţi fii sufleteşti, 


Învierea Domnului este tăria tuturor creştinilor. 
Ea străluceşte pe cerul duhovnicesc al credinței şi precum 
a strălucit şi a luminat viaţa Sfinţilor Apostoli, şi astăzi 
Sfânta Înviere luminează cărările vieţii noastre. Sfânta 
Înviere ne ajută să ne cunoaștem pe noi înşine şi pe semenii 
noştri ca fii ai lui Dumnezeu. Bucuria care încălzeşte 
inimile şi pe care o simţim în aceste zile de praznic este 
o bucurie a comuniunii spre care înaintăm prin iubire şi 
prin slujire, având ca pildă pe Cel Înviat a cărui viață a 
fost numai iubire și dăruire de Sine, care ne-a iubit atât de 
mult încât şi-a dat chiar şi viaţa pentru mântuirea noastră. 

Drept aceea, să luăm aminte! Candela milosteniei 
să nu o stingem. Să adunăm untdelemn în vase cât încă 
suntem în această lume. În grija noastră faţă de cei în 
lipsuri, în necazuri şi în nevoi să avem pururea în minte 
viaţa și slujirea Celui pentru noi Înviat: încă de la venirea 
Sa în lume se naște într-un staul, „căci nu mai era loc 
de găzduire pentru ei”, în viața Sa pământească „nu are 
unde să-Și plece capul”, iar Cel ce nu avea casă în viaţă, 
nu are nici mormânt după moarte, ci este aşezat într-unul 
străin şi, gol fiind, se îmbracă în giulgiu curat de către 
losit din Arimateea, sfetnic cu bun nume. Bun nume de 
creştini se cuvine să avem şi noi în purtarea noastră de zi 
cu zi în societate, la locul de muncă, în familie. 


Să sădim virtuțile credinţei, ale smereniei și ale 


INI 


